# Salvatore Viale

Salvatore Viale (Bastìa, 6 di settembre 1787 – 23 di nuvembre 1861) hè statu un scrittore, puetu è magistratu corsu. Hè cunsideratu cum'è l'autore di u prima testu litterariu in lingua corsa. U Sirinatu di Scappinu, chì si trova in u Cantu quartu di a Dionomachia di Salvatore Viale hè cunsideratu cum'è u prima testu di a litteratura corsa.

## Biugrafia

Salvatore Viale hè u figliolu di Maria Nicolaia Prelà è di Paulu Agustinu Viale. À l'età di setti à dodici anni, hè educatu in e Ville di Petrabugnu, induve ellu ampara u latinu. Versu a fine di u 1803, cuntinueghja i so studii in Roma. Studieghja u dirittu, a lingua greca classica è a litteratura. U so babbu more in u 1805. In u 1808 si ne rientra in Corsica per sustene a so famiglia. In u 1809, riceve u so diploma d'avucatu in Pisa. In u 1812, cumencia à scrive u so puema a Dionomachia, ch'ellu finisce in u 1813.
Participeghja dinù à a vita pulitica. L'11 d'aprile di u 1814, hè elettu da l'assemblea dopu à a rivolta pupulare, cum'è membru è sicritariu di u Cumitatu Superiore creatu in Bastia. In u 1815, ritorna à Roma. Participeghja quallà à a vita litteraria, fendu parte di l'accademia Tiberina.
Lisandru Colonna d'Istria, u procuratore generale di Bastia, u face numinà in 1816 à a Corte prevotale di Bastia. Vultendu in Bastia, Viale face publicà a Dionommachia in Livornu in u 1817.
Dopu esse elettu cum'è ghjudice d'istanza à u tribunale di Bastia in u 1823, face stampà a Dionommachia in Parigi. Tandu, participeghja dinù à a Sucietà centrale di struzzione publica di Corsica, in Bastia.
Salvatore Viale pò esse cunsideratu cum'è un di i primi autori d'un' antologia di a litteratura corsa. Hà cuntribuitu in particulare à a redazzione di I Canti Popolari Corsi di Niccolò Tommaseo. È hà scrittu a so propia racolta : Canti Popolari di Corsica, un' antologia di a litteratura corsa di l'epica chì cuntene numerosi nanni, voceri, sirinati è puesie di i primi autori corsi cum'è Guglielmu Guglielmi. U Serenatu di Scappinu ; in u Cantu quartu di a Dionomachia ; hè cunsideratu cum'è u primu testu di a litteratura in lingua corsa.

## Opari

* Dei Principi delle Belle Lettere, Bastia, 1813 (II edizione 1843).
* Dionomachia, Bastia, 1817.
* Serenatu di Scappinu, in a Dionomachia: u prima testu litterariu in lingua corsa.
* Poesie Giocose, Bastia, 1817.
* Prose Giocose, Bastia è Parigi, 1828.
* Prose serie, Bastia è Parigi, 1828.
* Poesie serie, Bastia è Parigi, 1828.
* Canzoni contadinesche in dialetto corso, Bastia
* L'ultima vendetta, Bastia, 1837
* Canti popolari corsi, Bastia, 1843.
* La sposa d'Abido, saggio di versi italiani e di canti popolari corsi, Bastia e Bruxelles, 1843.
* Dell'uso della lingua patria in Corsica (p. 25-37) in Archivio storico italiano
* Novelle corse, Bastia è Trieste, 1846.
* Sopra lo stile della versione poetica dell'Iliade di Melchiorre Cesarotti
* Delle cagioni e degli effetti della moderna letteratura romanzesca, 1835
* Canti popolari corsi, Fabiani, Bastia, 1855
* Componimenti in versi e in prosa, Vieusseux, Firenze è Bastia, 1857
* Dell'uso della lingua patria in Corsica, Vieusseux, Firenze, 1858 (sulla lingua italiana).
* Dell'uso dei costumi corsi, Vieusseux, Firenze è Bastia, 1860.

## Bibliugrafia

* Santu Casanova e Autori vari, Almanaccu di a Muvra, Bastia, 1933.
* Sabino Acquaviva La Corsica: Storia di un genocidio, Franco Angeli, Milano, 1987.
* Francesco Silvio Orlandini, Scritti in verso e in prosa di Salvatore Viale, 1861, Firenze, Delice le Monnier
* D. Diamilla Müller, Biografie Autografe ed Inedite, 1853, Torino, p. 352-356 (pdf: p. 357-360))

## Ligami

* Salvatore Viale Archiviu 2011-07-21 at the Wayback Machine